“ฟินันเซีย” เคาะซื้อ SISB เป้า 12 บ. จับตาปี 64 กำไรนิวไฮ!
“ฟินันเซีย” เคาะซื้อ SISB เป้า 12 บ. จับตาปี 64 กำไรนิวไฮ!
“ฟินันเซีย” เคาะซื้อ SISB เป้า 12 บ. จับตาปี 64 กำไรนิวไฮ!
15 ม.ค. 2564

บริษัทหลักทรัพย์ฟินันเซีย ไซรัส หรือ บล.ฟินันเซีย ไซรัส ระบุในบทวิเคราะห์ คงคำแนะนำ “ซื้อ” หุ้นบริษัท เอสไอเอสบี จำกัด (มหาชน) หรือ SISB ประเมินราคาเป้าหมายที่ 12 บาทต่อหุ้น คาดกำไรสุทธิไตรมาส 4/63 ที่ 58 ล้านบาท เพิ่มขึ้น 101% เมื่อเทียบจากไตรมาสก่อน แต่ลดลง 12.5% เมื่อเทียบจากปีก่อน เป็นการฟื้นตัวจากการเรียนการสอนที่กลับสู่ภาวะปกติและไม่มีค่าใช้จ่ายพิเศษเหมือนในไตรมาส 3/63
ขณะที่แนวโน้มไตรมาส 1/64 แม้ว่าการเรียนจะกลับสู่ออนไลน์อีกครั้งแต่คาดว่ากระทบไม่มากเนื่องจากมีการปรับขึ้นค่าธรรมเนียมฯไปแล้ว และจะฟื้นตัวตั้งแต่ไตรมาส 2/64 และมากขึ้นในไตรมาส 3/64 จากการเปิด Phase ใหม่ที่สาขาธนบุรี รวมถึงปี Campus ใหม่ที่ราชพฤกษ์ในปี 2565
อย่างไรก็ตาม SISB ได้ปรับการเรียนการสอนเป็นระบบออนไลน์ตั้งแต่ม.ค.2564 ซึ่งเป็นเริ่มเปิดภาคการศึกษาที่ 2 ในกรณีดีที่สุดคาดว่าโรงเรียนจะเปิดสอนที่โรงเรียนได้ในเดือนก.พ. แต่เนื่องจากสถานการณ์ COVID19 ในประเทศระลอกใหม่มีแนวโน้มระบาดยาวนานกว่าที่คาดการณ์ไว้ (คาดว่าภาครัฐน่าจะให้เปิดเรียนได้ก็ต่อเมื่อตัวเลขผู้ติดเชื้อในประเทศอยู่ในระดับต่ำเป็นเวลาไม่น้อยกว่า 14 วัน)
ดังนั้นประมาณการของมีการปรับลดลงเพื่อสะท้อนกรณีที่แย่ที่สุดคือการเปิดการสอนที่โรงเรียนจะเริ่มเม.ย.2564 ซึ่งเป็นภาคเรียนที่ 3 ของ SISB บนสมมติฐานดังกล่าวเราคาดว่ากำไรไตรมาส 1/64 จะได้รับผลกระทบจากรายได้ค่าอาหารกลางวันและรายได้กิจกรรมพิเศษหลังเลิกเรียนที่ปรับตัวลงลง แต่เนื่องจากบางส่วนจะได้รับการชดเชยจากอัตราค่าธรรมเนียมการศึกษาที่ปรับขึ้นตั้งแต่ไตรมาส 1/64 แล้วทำให้กำไรสุทธิไตรมาส 1/64 น่าจะอยู่ที่ราว 50-55 ล้านบาท ใกล้เคียงกับทั้งเมื่อเทียบจากปีไตรมาสก่อน และเมื่อเทียบจากปีก่อน
ทั้งนี้ประมาณการกำไรทั้งปี 2564 ถูกปรับลดลง 13.8% มาอยู่ที่ 225 ล้านบาท ซึ่งยังเห็นการฟื้นตัวอย่างสูง 49.3% เมื่อเทียบจากปีก่อน และเป็นระดับกำไรที่สูงสุดเป็นประวัติการณ์ สาเหตุของการปรับลดลงส่วนใหญ่เกิดจากรายได้ที่หายไปในไตรมาส 1/64 โดยปรับลดอัตราค่าธรรมเนียมฯจาก 4.6 แสนบาทต่อคนต่อปีเป็น 4.425 แสนบาทต่อคนต่อปี